**รายงานการประชุมสภาองค์การบริหารส่วนตำบลหนองหลวง ครั้งแรก**

**วันอังคาร ที่ 1 กุมภาพันธ์ 2565 เวลา 09.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |  |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |  |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |  |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 111 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายเตชิต | ทรงบุญศาสตร์ | นายอำเภอเฝ้าไร่ | *เตชิต* | *ทรงบุญศาสตร์* |  |
| 2 | นายสมใจ | นัติพันธ์ | ปลัด อบต.หนองหลวง | *สมใจ* | *นัติพันธ์* |  |
| 3 | นายวิสิทธิ์ | จันทวดี | หัวหน้าสำนักปลัด | *วิสิทธิ์* | *จันทวดี* |  |
| 4 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 09.30 น.**

**เรื่องก่อนระเบียบวาระการประชุม**

* ปลัดองค์การบริหารส่วนตำบลหนองหลวงให้สัญญาณเรียกสมาชิกสภาองค์การบริหารส่วนตำบลหนองหลวงเข้าห้องประชุม โดยมีผู้เข้าร่วมประชุม จำนวน 20 ท่าน
* ปลัดองค์การบริหารส่วนตำบลหนองหลวง กล่าวต้อนรับนายอำเภอเฝ้าไร่และเชิญสมาชิกสภาองค์การบริหารส่วนตำบลหนองหลวงแนะนำตัวต่อนายอำเภอเฝ้าไร่
* ปลัดองค์การบริหารส่วนตำบลหนองหลวงกล่าวเรียนเชิญนายอำเภอเฝ้าไร่จุดธูปเทียนบูชาพระรัตนตรัย
* ปลัดองค์การบริหารส่วนตำบลหนองหลวงในฐานะเลขานุการชั่วคราวอ่านประกาศอำเภอเฝ้าไร่ เรื่องเรียกประชุมสภาองค์การบริหารส่วนตำบลหนองหลวง ครั้งแรก
* ปลัดองค์การบริหารส่วนตำบลหนองหลวง กล่าวเรียนเชิญนายอำเภอ เฝ้าไร่กล่าวเปิดประชุมสภาครั้งแรก
* นายอำเภอเฝ้าไร่กล่าวเปิดประชุมสภาองค์การบริหารส่วนตำบล หนองหลวงครั้งแรก และได้มอบนโยบายการปฏิบัติงานให้แก่สมาชิกสภาองค์การบริหารส่วนตำบลหนองหลวงที่ได้รับเลือกจากประชาชน เข้ามาโดยให้คำนึงถึงประโยชน์สุขของประชาชนเป็นอันดับแรก
* ปลัดองค์การบริหารส่วนตำบลหนองหลวง เรียนเชิญ **นายคงเดช วิชาชัย** สมาชิกสภาองค์การบริหารส่วนตำบลที่มีอายุสูงสุด ซึ่งอยู่ในที่ประชุมนั้นทำหน้าที่ประธานสภาองค์การบริหารส่วนตำบลหนองหลวงชั่วคราว เพื่อดำเนินการตามระเบียบต่อไป
* ประธานสภาองค์การบริหารส่วนตำบลหนองหลวงชั่วคราว กล่าวขอบคุณนายอำเภอเฝ้าไร่ที่ให้เกียรติมาเป็นประธานเปิดการประชุมสภาองค์การบริหารส่วนตำบลหนองหลวงครั้งแรก และดำเนินการตามระเบียบวาระการประชุม ดังต่อไปนี้

**ระเบียบวาระที่ 1**  **ประธานสภา อบต.หนองหลวง (ชั่วคราว)นำกล่าวปฏิญาณตน**

**คำกล่าวปฏิญาณตน**

“**ข้าพเจ้า”(ออกชื่อผู้ปฏิญาณตน) ขอปฏิญาณว่า จะรักษาไว้และปฏิบัติตาม ซึ่งรัฐธรรมนูญแห่งราชการอาณาจักรไทย ทั้งจะซื่อสัตย์ สุจริตและปฏิบัติหน้าที่เพื่อประโยชน์ของท้องถิ่น**”

**ระเบียบวาระที่ 2 เรื่องเลือกประธานสภาองค์การบริหารส่วนตำบลหนองหลวง**

**นายคงเดช วิชาชัย ประธานสภา อบต.หนองหลวง (ชั่วคราว)**

* ขอเชิญเลขานุการสภา อบต.หนองหลวง(ชั่วคราว) ชี้แจง ขั้นตอน วิธีการรวมทั้งข้อกฎหมายและระเบียบที่เกี่ยวข้องในการเลือกประธานสภาองค์การบริหารส่วนตำบลหนองหลวง

**นายสมใจ นัติพันธ์ ปลัด อบต.หนองหลวง (ชั่วคราว)**

* เรียน ประธานสภาองค์การบริหารส่วนตำบลหนองหลวง(ชั่วคราว) และสมาชิกสภาองค์การบริหารส่วนตำบลหนองหลวง ผู้ทรงเกียรติทุกท่าน สำหรับวิธีการเลือกประธานสภาองค์การบริหารส่วนตำบล หนองหลวง มีขั้นตอนดำเนินการ ดังนี้
* 1. ประธานสภาองค์การบริหารส่วนตำบลชั่วคราว ดำเนินการเลือกประธานสภาองค์การบริหารส่วนตำบลจากสมาชิกสภาองค์การบริหารส่วนตำบล
* 2. ประธานสภาองค์การบริหารส่วนตำบลชั่วคราว รายงานผลการเลือกประธานสภาองค์การบริหารส่วนตำบลต่อนายอำเภอหรือผู้ที่ได้รับมอบอำนาจเพื่อให้นายอำเภอหรือผู้ที่ได้รับมอบอำนาจลงนามแต่งตั้งประธานสภาองค์การบริหารส่วนตำบล

เมื่อนายอำเภอมีคำสั่งแต่งตั้งประธานสภาองค์การบริหารส่วนตำบลแล้ว ให้ประธานสภาองค์การบริหารส่วนตำบลชั่วคราว พ้นจากตำแหน่ง

* 3. ปลัดองค์การบริหารส่วนตำบลอ่านคำสั่งแต่งตั้งประธานสภาองค์การบริหารส่วนตำบลให้ที่ประชุมทราบ และเชิญประธานองค์การบริหารส่วนตำบลขึ้นทำหน้าที่เป็นประธานในที่ประชุม
* **กฎหมาย/ระเบียบ**

**ข้อ 1 พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 6) พ.ศ.2552**

* **มาตรา 48** สภาองค์การบริหารส่วนตําบลมีประธานสภาและรองประธานสภาคนหนึ่งซึ่ง เลือกจากสมาชิกสภาองค์การบริหารส่วนตําบล ให้นายอําเภอแต่งตั้งประธานและรองประธานสภา องค์การบริหารส่วนตําบลตามมติของสภาองค์การบริหารส่วนตําบล

**ข้อ 2 ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 2 ) พ.ศ.2554**

* **ข้อ 8** กล่าวโดยสรุป ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่น คนหนึ่งที่ตนเห็นสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้พียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีการเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อเมื่อตรวจนับแล้วให้ประธานที่ประชุมประกาศคะแนนต่อทึ่ประชุมสภาท้องถิ่นผู้ที่ได้คะแนนสูงสุดเป็นผู้เป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีการเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ที่ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่งให้นำความในข้อ 39 มาใช้บังคับโดยอนุโลม ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจสอบนับคะแนน

วิธีจับสลากตามวรรคหนึ่งให้ประธานที่ประชุมดำเนินการให้ผู้ที่ได้คะนนสูงสุดเท่ากันตกลงกันเสียก่อนว่าผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะจับสลากก่อนหลัง แล้วจับบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ที่ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

**ข้อ 9 กำหนดว่า** ในกรณีการเลือกประธานสภาท้องถิ่นในการประชุมสภาท้องถิ่นครั้งแรกตามข้อ 6 ให้ผู้ว่าราชการจังหวัดหรือนายอำเภอ แล้วแต่กรณีดำเนินการแต่งตั้งทันทีเมื่อการเลือกประธานสภาท้องถิ่นแล้วเสร็จ และให้ประธานสภาท้องถิ่นที่ได้รับการแต่งตั้งปฏิบัติหน้าที่ประธานที่ประชุมสภาท้องถิ่นครั้งต่อไป

**ข้อ 10 กำหนดว่า** ประธานสภาท้องถิ่นชั่วคราว พ้นจากตำแหน่งเมื่อ(3) สำหรับองค์การบริหารส่วนตำบล เมื่อนายอำเภอมีคำสั่งแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**ข้อ 14 กำหนดว่า** ในการเลือกประธานสภาท้องถิ่น รองประธานสภาท้องถิ่นหรือเลขานุการท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**ข้อ 39 กำหนดว่า**การเสนอญัตติด้วยวาจานั้น ให้นำความในข้อ 63 วรรคหนึ่งมาใช้บังคับโดยอนุโลม

การรับรองญัตติเช่นว่านี้ ให้กระทำโดยวิธียกมือขึ้นพ้นศีรษะ

**ข้อ 63 วรรคหนึ่ง** กำหนดว่าสมาชิกสภาท้องถิ่นผู้ใดประสงค์จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศีรษะ เมื่อประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตนหรือที่ซึ่งจัดไว้ก็ได้และต้องกล่าวกับประธานสภาท้องถิ่น

**นายคงเดช วิชาชัย**  **ประธานสภา อบต.หนองหลวง ชั่วคราว**

* ต่อไป จะเป็นการเสนอชื่อผู้ที่เห็นสมควรเป็นประธานสภาองค์การบริหารส่วนตำบล และในการเสนอชื่อสมาชิกสภาองค์สภาองค์การบริหารส่วนตำบลรายใดแล้วจะต้องมีผู้รับรองไม่น้อยกว่าสองคนด้วย ถ้าหากมีการเสนอชื่อเพียงรายชื่อเดียวให้ถือว่าบุคคลนั้นได้รับเลือกเป็นประธานสภาองค์การบริหารส่วนตำบล
* เชิญที่ประชุมเสนอครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

**กระผมขอเสนอ นายวีระ เพียรไทยสงค์ ส.อบต.หนองหลวง หมู่ที่ 6**

**ผู้รับรอง** นายปณชัย คล้อยคำ ส.อบต.หนองหลวง หมู่ที่ 5 และ

นายชญช์ อินทะมาตร์ ส.อบต.หนองหลวง หมู่ที่ 9

**นายคงเดช วิชาชัย**  **ประธานสภา อบต.หนองหลวง ชั่วคราว**

* ตามที่มีผู้เสนอนายวีระ เพียรไทยสงค์ เป็นผู้สมควรได้รับการแต่งตั้งให้เป็นประธานสภาฯเพียง 1 คน ให้ถือว่าผู้นั้นได้รับเลือกเป็นประธานสภาฯตามข้อ 14 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 2 ) พ.ศ.2554

**นายสมใจ นัติพันธ์ ปลัด อบต.หนองหลวง เลขานุการสภาอบต.หนองหลวงชั่วคราว)**

* ขอเชิญสมาชิกเข้าร่วมประชุมเพื่อดำเนินการตามระเบียบวาระการประชุม ต่อไปและได้อ่านคำสั่งอำเภอเฝ้าไร่ ที่ 28/2565 เรื่องแต่งตั้งประธานสภาองค์การบริหารส่วนตำบลหนองหลวง ลงวันที่ 1 กุมภาพันธ์ พ.ศ.2565 ให้ที่ประชุมทราบ

**นายคงเดช วิชาชัย ประธานสภา อบต.หนองหลวง ชั่วคราว**

* บัดนี้บทบาทของผมในฐานะประธานสภาองค์การบริหารส่วนตำบลชั่วคราวได้สิ้นสุดแล้ว ต่อขอเชิญนายวีระ เพียรไทยสงค์ ประธานสภาองค์การบริหารส่วนตำบลเป็นผู้ดำเนินการประชุมตามระเบียบวาระการประชุมต่อไป

**นายวีระ เพียรไทยสงค์ ประธานสภา อบต.หนองหลวง**

* กล่าวขอบคุณสมาชิกสภาองค์การบริหารส่วนตำบลทุกท่านที่ได้วางใจเลือกให้เป็นประธานสภาองค์การบริหารส่วนตำบล และได้ดำเนินการตามระเบียบวาระการประชุมต่อไป

**ระเบียบวาระที่ 3 เรื่องการเลือกรองประธานสภาองค์การบริหารส่วนตำบล**

**นายวีระ เพียรไทยสงค์ ประธานสภา อบต.หนองหลวง**

* ขอเชิญเลขานุการสภาองค์การบริหารส่วนตำบลชั่วคราว ชี้แจง ขั้นตอนและวิธีการ รวมทั้งข้อกฎหมาย และระเบียบข้อบังคับว่าด้วยการเลือกรองประธานสภาองค์การบริหารส่วนตำบล

**นายสมใจ นัติพันธ์ ปลัด อบต.หนองหลวง เลขานุการสภาอบต.หนองหลวงชั่วคราว)**

**- ชี้แจงขั้นตอนและวิธีการเลือกรองประธานสภาองค์การบริหารส่วน**

**ตำบล**

1) ให้ประธานสภาองค์การบริหารส่วนตำบลจัดให้มีการเลือกรองประธานสภา องค์การบริหารส่วนตำบล 1 คน จากสมาชิกสภาองค์การบริหารส่วนตำบล

2)วิธีการเลือกรองประธานสภาองค์การบริหารส่วนตำบลใช้วิธีเช่นเดียวกับการ เลือกประธานสภาองค์การบริหารส่วนตำบลตามข้อ8มาใช้บังคับโดยอนุโลม

3)ประธานสภาองค์การบริหารส่วนตำบล ต้องรายงานผลการเลือกรอง ประธานสภาองค์การบริหารส่วนตำบลพร้อมสำเนารายงานประชุมสภาฯ เพื่อให้นายอำเภอแต่งตั้ง ภายใน 7 วันนับตั้งแต่วันเลือกรองประธานสภา องค์การบริหารส่วนตำบล ตามข้อ 11 วรรคสาม

* **กฎหมาย/ระเบียบ**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2557**

* **ข้อ 11 วรรคหนึ่ง** เมื่อมีประธานสภาท้องถิ่น ให้ประธานสภาท้องถิ่นเลือกรองประธานสภาท้องถิ่น เลขานุการสภาท้องถิ่น.....และวรรคสามกำหนดว่า ให้ประธานสภาท้องถิ่นรายงานผลการเลือกรองประธานสภาท้องถิ่น ต่อนายอำเภอภายในเจ็ดวันนับแต่วันเลือกตั้ง
* **ข้อ 12** วิธีการเลือกรองประธานสภาท้องถิ่น ให้นำความในข้อ 8 มาใช้บังคับโดยอนุโลม
* **ข้อ 14 กำหนดว่า**ในการเลือกตั้งประธานสภาท้องถิ่น รองประธานสภาท้องถิ่นหรือเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก

**นายวีระ เพียรไทยสงค์ ประธานสภา อบต.หนองหลวง**

* ต่อไป ขอให้สมาชิกในที่ประชุมเสนอชื่อที่เห็นสมควรเป็นรองประธานสภาองค์การบริหารส่วนตำบล และในการเสนอชื่อผู้ใด จะต้องมีผู้รับรองไม่น้อยกว่าสองคนด้วย หากมีการเสนอชื่อเพียงชื่อเดียว ให้ถือว่าบุคคลนั้นได้รับเลือกเป็นรองประธานสภาองค์การบริหารส่วนตำบล
* ขอเชิญสมาชิกที่ประชุมเสนอ

**นางพรทิพย์ คำสุข ส.อบต.หนองหลวง หมู่ที่ 1**

**- ดิฉันขอเสนอ นางสรารัตน์ ศรีอุดร ส.อบต.หนองหลวง หมู่ที่ 17**

**ผู้รับรอง** นายพัสดร ชาวสวย ส.อบต.หนองหลวง หมู่ที่ 3 และ

นายอ๊อด สิงห์ขรอาจ ส.อบต.หนองหลวง หมู่ที่ 4

**นายวีระ เพียรไทยสงค์ ประธานสภา อบต.หนองหลวง**

* ตามที่มีผู้เสนอนางสรารัตน์ ศรีอุดร เป็นผู้สมควรได้รับการแต่งตั้งให้เป็นรองประธานสภาฯเพียง1คนให้ถือว่าผู้นั้นได้รับเลือกเป็นรองประธานสภาฯตามข้อ 14 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 2 ) พ.ศ.2554

**นายสมใจ นัติพันธ์ ปลัด อบต.หนองหลวง เลขานุการสภาอบต.หนองหลวงชั่วคราว)**

* ขอเชิญสมาชิกเข้าร่วมประชุมเพื่อดำเนินการตามระเบียบวาระการประชุม ต่อไปและได้อ่านคำสั่งอำเภอเฝ้าไร่ ที่ 29/2565 เรื่องแต่งตั้งรองประธานสภาองค์การบริหารส่วนตำบลหนองหลวง ลงวันที่ 1 กุมภาพันธ์ พ.ศ.2565 ให้ที่ประชุมทราบ

**ระเบียบวาระที่ 4 การเลือกเลขานุการสภาองค์การบริหารส่วนตำบล**

* ขอเชิญเลขานุการสภาองค์การบริหารส่วนตำบลชั่วคราว ชี้แจง ขั้นตอนและวิธีการ รวมทั้งข้อกฎหมาย และระเบียบข้อบังคับว่าด้วยการเลือกเลขานุการสภาองค์การบริหารส่วนตำบล

**นายสมใจ นัติพันธ์ ปลัด อบต.หนองหลวง เลขานุการสภาอบต.หนองหลวงชั่วคราว)**

- **ชี้แจงขั้นตอนและวิธีการเลือกเลขานุการสภาองค์การบริหารส่วน ตำบล ดังนี้**

1)ให้ประธานสภาองค์การบริหารส่วนตำบลจัดให้มีการเลือกเลขานุการสภาองค์การบริหารส่วนตำบล 1 คน จากสมาชิกสภาองค์การบริหารส่วนตำบลหรือปลัดองค์การบริหารส่วนตำบล

2)วิธีการเลือกเลขานุการสภาองค์การบริหารส่วนตำบลใช้วิธีการเช่นเดียวกับการเลือกประธานสภาองค์การบริหารส่วนตำบล ตามข้อ 8 โดยอนุโลม

3)เมื่อที่ประชุมเลือกเลขานุการสภาองค์การบริหารส่วนตำบลแล้ว ให้เลขานุการสภาองค์การบริหารส่วนตำบลชั่วคราวพ้นจากตำแหน่ง

**กฎหมาย/ระเบียบ**

**1)พระราชบัญญัติสภาตำบลและองค์การบริหารส่วนตำบล พ.ศ.2537แก้ไขเพิ่มเติมถึง(ฉบับที่ 6) พ.ศ.2552**

* มาตรา 57 กำหนดว่า ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบล โดยมีหน้าที่รับผิดชอบงานธุรการและการจัดการประชุมและงานอื่นใดตามที่ประธานสภาองค์การบริหารส่วนตำบลลมอบหมาย ทั้งนี้ให้คำนึงถึงความรู้ความสามารถอันเป็นประโยชน์ต่อสภาองค์การบริหารส่วนตำบล

เลขานุการสภาองค์การบริหารส่วนตำบลพ้นจากตำแหน่งเมื่อครบอายุของสภาองค์การบริหารส่วนตำบล หรือเมื่อมีการยุบสภาองค์การบริหารส่วนตำบลหรือสภาองค์การบริหารส่วนตำบลมีมติให้พ้นจากตำแหน่ง

**2) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ.2554**

**ข้อ 13 กำหนดว่า** วิธีการเลือกเลขานุการสภาท้องถิ่นให้นำความในข้อ 8 มาใช้บังคับโดยอนุโลม

**ข้อ 14 กำหนดว่า** ในการเลือกประธานสภาท้องถิ่น รองประธานสภาท้องถิ่นและเลขานุการสภาท้องถิ่น ถ้ามีการเสนอชื่อผู้สมควรได้รับการแต่งตั้งเพียงตำแหน่งละหนึ่งคนให้ถือว่าผู้นั้นได้รับเลือก

**นายวีระ เพียรไทยสงค์ ประธานสภา อบต.หนองหลวง**

* ให้ที่ประชุมเสนอชื่อปลัดองค์การบริหารส่วนตำบลหรือสมาชิกสภาองค์การบริหารส่วนตำบลที่เห็นสมควรเป็นเลขานุการสภาองค์การบริหารส่วนตำบลโดยการเสนอจะต้องมีผู้รับรองไม่น้อยกว่าสองคน และหากมีการเสนอชื่อเพียงชื่อเดียว ให้ถือว่าบุคคลนั้นได้รับเลือก(ดำเนินการเช่นเดียวกับการเลือกรองประธานสภาองค์การบริหารส่วนตำบล)
* ขอเชิญสมาชิกในที่ประชุมเสนอ

**นายศุภชัย ศรีอุดร ส.อบต.หนองหลวง หมู่ที่ 11**

- **กระผมขอเสนอ นายประยูร พลทอง ส.อบต.หนองหลวง หมู่ที่ 7**

**ผู้รับรอง** นายปณชัย คล้อยคำ ส.อบต.หนองหลวง หมู่ที่ 5 และ

นายอดุลย์ ปาละสาร ส.อบต.หนองหลวง หมู่ที่ 18

**นายวีระ เพียรไทยสงค์ ประธานสภา อบต.หนองหลวง**

* เมื่อไม่มีสมาชิกท่านใด เสนอรายชื่อผู้ที่เห็นสมควรเป็นเลขานุการสภาองค์การองค์การบริหารส่วนตำบลเพิ่มเติมอีกที ปรากฏว่า**นายประยูร พลทอง** ได้รับเลือกเป็นเลขานุการสภาองค์การบริหารส่วนตำบล

**นายสมใจ นัติพันธ์ ปลัด อบต.หนองหลวง เลขานุการสภาอบต.หนองหลวงชั่วคราว)**

* บัดนี้ บทบาทหน้าที่ของเลขานุการสภาองค์การบริหารส่วนตำบลชั่วคราวเสร็จสิ้นแล้ว จึงขอเชิญนายประยูร พลทอง ซึ่งได้รับเลือกเป็นเลขานุการสภาองค์การบริหารส่วนตำบลหนองหลวงทำหน้าที่ต่อไป

**ระเบียบวาระที่ 5 เรื่องกำหนดสมัยประชุมสามัญ ประจำปี 2565 และวันเริ่มประชุมสามัญสมัยแรกของปี 2565**

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาองค์การบริหารส่วนตำบลชี้แจงขั้นตอนและ วิธีการ รวมทั้งกฎหมายและระเบียบฯในการกำหนดสมัยประชุมสามัญประจำปี และวันเริ่มสมัยประชุมสามัญสมัยแรกของปีถัดไป

**นายประยูร พลทอง เลขานุการสภา อบต.หนองหลวง**

* **ชี้แจงขั้นตอนและ วิธีการ กำหนดสมัยประชุมสามัญประจำปี และวันเริ่มสมัยประชุมสามัญสมัยแรกของปีถัดไป ดังนี้**
* **กฎหมาย/ระเบียบ**

**1)พระราชบัญญัติสภาตำบลและองค์การบริหารส่วนตำบล พ.ศ.2547 แก้ไขเพิ่มเติมถึง(ฉบับที่ 2) พ.ศ.2554**

**มาตรา 53 วรรคหนึ่ง** กำหนดว่าในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัยวันเริ่มสมัยประชุมสามัญประจำปีให้สภาองค์การบริหารส่วนตำบลกำหนด และวรรคสี่กำหนดว่าสมัยประชุมสามัญหนึ่งๆให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

**2)ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2 ) พ.ศ.2554**

* ข้อ 11 วรรคหนึ่ง เมื่อมีประธานสภาท้องถิ่นแล้ว ให้ประธานสภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ ดังนี้

(3) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญ ประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไป และมีกำหนดกี่วัน

**วรรคสองกำหนดว่า** การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองท้องถิ่นกำหนด

**ข้อ 21** การกำหนดสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีแรกของแต่ละปี โดยให้นำความในข้อ 11 มาใช้บังคับโดยอนุโลม

เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกส่วนท้องถิ่น

ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปีอื่นๆหรือในสมัยประชุมวิสามัญก็ได้

**นายวีระ เพียรไทยสงค์ ประธานสภา อบต.หนองหลวง**

* ให้สภาองค์การบริหารส่วนตำบลกำหนดสมัยประชุมสามัญประจำปี 2565

ตามที่สมาชิกสภาฯทุกท่านได้หารือกันแล้วนั้น กำหนดสมัยประชุมสามัญ ประจำปี 2565 ทั้งหมด 4 สมัย สมัยละ 15 วัน โดยอาศัยอำนาจตามความในข้อ 21 วรรคสอง แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 จึงขอประกาศกำหนดสมัยประชุมสามัญ ประจำปี 2565 และสมัยแรก ประจำปี 2565 ดังนี้

สมัยที่ 1/2565 ระหว่างวันที่ 4 - 18 กุมภาพันธ์ 2565 กำหนด 15 วัน

สมัยที่ 2/2565 ระหว่างวันที่ 15 – 30 เมษายน 2565 กำหนด 15 วัน

สมัยที่ 3/2565 ระหว่างวันที่ 15 - 30 มิถุนายน 2565 กำหนด 15 วัน

สมัยที่ 4/2565 ระหว่างวันที่ 15 - 30 สิงหาคม 2565 กำหนด 15 วัน

**มติที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลาการประชุม - คน**

**ขาดการประชุม - คน**

**ระเบียบวาระที่ 6 เรื่องอื่นๆ**

**นายสมศักดิ์ คำซองเมือง ประธานสภา อบต.หนองหลวง**

* มีท่านใดเพิ่มเติมหรือไม่ หากไม่มี กระผมขอปิดการประชุมสภา

อบต.หนองหลวง ครั้งแรก

* ต้องขบคุณทุกท่านที่เข้าร่วมประชุมในวันนี้ และขอให้ทุกท่านเดินทางกลับโดยสวัสดิภาพ
* ขอปิดประชุม

**ปิดการประชุม เวลา 13.00 น.**

**(ลงชื่อ)**   ผู้จดบันทึกรายงานการประชุม

(นายประยูร พลทอง)

ตำแหน่ง เลขานุการสภา อบต.หนองหลวง

**(ลงชื่อ)** ผู้ตรวจรายงานการประชุม

(นายวีระ เพียไทยสงค์)

ตำแหน่ง ประธานสภา อบต. หนองหลวง